# Примена треће (бустер) дозе вакцина против COVID-19

Стручни комитет за имунизацију на састанку одржаном 21.07.2021. године дао је препоруке за примену треће (бустер) дозе вакцина против COVID-19. Наведене препоруке усвојене су од стране Кризног штаба Владе Републике Србије (Закључак број 53-7048/2021-4 од 28.06.2021. године)и разматране су од странеПосебне радне групе за процену увођења бустер дозе у оквиру препоручене имунизације против заразне болести COVID-19 (формирана Решењемминистра здравља број 119-01-545/2021) на састанцима одржаним12.08.2021. и 15.08.2021. године.

На основу Решењаминистра здравља број 515-01-7239/2021-07 објављеном у „Сл. Гласнику РС“ број 80/2021 од 13.08.2021. и Решења о допуни решења број 515-01-7239-I/2021-07 објављеног у „Сл. Гласнику РС“ број 81/2021 од 16.08.2021. године у Стручно-методолошко упутство уноси се закључак Посебне радне групе за процену увођења бустер дозе у оквиру препоручене имунизације против заразне болести COVID-19:

Трећа (бустер) доза вакцине против COVID-19 се примењује код особа код којих је од давања друге дозе прошло најмање шест месеци, без обзира на врсту вакцине коју су примиле, а првенствено за оне које припадају следећим категоријама:

1. Особе са имунодефицијенцијама и стањима имуносупресије, примаоци трансплaнтата коштане сржи и солидних органа, особе на хемодијализи и особе које живе са примарно или секундарно имуносупримираним пацијентима,

2. Особе старије од 70 година,

3. Особе старије од 60 година које стално бораве у домовима за стара лица и другим установама социјалне заштите,

4. Запослени у здравственим установама и установама социјалне заштите,

5. Путници у међународном саобраћају (напомена: односи се на особе вакцинисане у Републици Србији),

Поред ових категорија, све претходно вакцинисане особе код којих је од давања друге дозе прошло најмање шест месеци могу да приме трећу (бустер) дозу вакцине против COVID-19, при чему се оставља могућност да особа која се вакцинише изабере врсту вакцине која ће бити примењена као трећа (бустер) доза.

Уколико се Гам-КОВИД-Вак вакцина примењујекао трећа (бустер) доза, у том случајудаје сепрва компонента наведене вакцине.